als_Latn dik_Latn sag_Latn
Në Los Anxheles të SHBA-së zhvillohet sonte ceremonia e shumëpritur e ndarjes së çmimeve “Globi artë”, për prodhimet më të mira kinematografike. Aktiviteti që mbahet çdo vit në mesin e muajit janar, është i dyti për nga rëndësia në botën e kinemasë, pas atij të çmimeve “Oskar”. I nominuar në kategorinë “Filmi më i mirë dramë” është prodhimi amerikano-britanik “12 Years a Slave”, ku luan aktori i njohur Bred Pit. Në listën e filmave kandidat për këtë kategori është edhe “Captain Phillips”, “Gravity” me Sandra Bullok dhe Xhorxh Kluni, “Philomena” dhe “Rush”. Ndërsa në kategorinë “Filmi më i mirë komedi ose musical” garon një ndër prodhimet më të bujshme, me protagonist Leonardo di Kaprio, “The Wolf of Wall Street”. Mes të tjerave janë edhe “American Hustle”, “Her”, “Inside Lleëyn Davis” dhe “Nebraska”. Ndër favoritët për të fituar çmimin aktori më i mirë janë Tom Henks, në rolin e kapiten Riçard Filips apo Robert Redford në “All Is Lost”. Ndërsa në kategorinë e aktoreve më të mira garojnë Kejt Blanshet që luan në “Blue Jasmine”, Sandra Bullok në “Gravity” apo Kejt Uinslet në “Labor Day”. Ceremonia e 71-të e ndarjes së çmimeve “Globi i artë” do të drejtohet nga aktorët Robert Dauni Xhunior dhe Xhenifer Lorens.
als_Latn